დიაგნოზთან დაკავშირებული ჯგუფი
დიაგნოზთან დაკავშირებული ჯგუფი (DRG ) არის სისტემა, რომელიც აწესრიგებს საავადმყოფოს შემთხვევების 467 ჯგუფს. კლასიფიკაციის ეს სისტემა შეიქმნა, როგორც იელის მენეჯმენტის სკოლის დოქტორის, რობერტ ფეტერის, და ჯონ ტომპსონის, იელის საზოგადოებრივი ჯანმრთელობის სკოლის ერთობლივი პროექტი. სისტემას ასევე მოიხსენიებენ, როგორც „დდჯ-ები“ და მისი მიზანი იყო გამოევლინა „პროდუქტები“, რომლებსაც საავადმყოფო თავაზობს პაციენტებს. „პროდუქტის“ ერთ-ერთი მაგალითია აპენდექტომია. სისტემა შემუშავდა იმ მიზნით რომ კონგრესს გამოიყენებინა იგი ანაზღაურებისთვის და ჩაენაცვლებინა „ფასზე დაფუძნებული“ ანაზღაურება, რომელიც გამოიყენებოდა იმ მომენტამდე. დდჯ-ები განიხილება, როგორც „დაჯგუფების“ პროგრამა, რომელიც დაფუძნებულია ICD (დაავადებათა საერთაშორისო კლასიფიკაცია) დიაგნოზებზე, პროცედურებზე, ასაკზე, სქესზე, გაწერის სტატუსზე და გართულებების ან თანმხლები დაავადებების არსებობაზე. დდჯ-ები შეერთებულ შტატებში 1982 წლიდან იმის დასადგენად გამოიყენება, თუ რამდენს იხდის სახელმწიფო სამედიცინო სისტემა საავადმყოფოს თითოეულ „პროდუქტზე“, ვინაიდან პაციენტები თითოეულ კატეგორიაში კლინიკურად მსგავსია და მოსალოდნელია, რომ გამოყენებული იქნება საავადმყოფოს რესურსების ერთი და იგივე დონე. დდჯ-ები შეიძლება შემდგომ დაჯგუფდეს ძირითად დიაგნოსტიკურ კატეგორიებად (MDC). დდჯ-ები ასევე სტანდარტულად გამოიყენება სახელმწიფო ჯანდაცვის სისტემასთან (Medicare-თან) დაკავშირებული სხვა ანაზღაურებისთვის, როგორიცაა საოჯახო მედიცინის მიმწოდებელთა ანაზღაურება.